Μανιταροσαλάτα με ωμά λευκά μανιτάρια και λαδολέμονο μουστάρδας
Όλοι θα λατρέψουν αυτή τη μανιταροσαλάτα που θα συνοδεύσει γευστικά το κρέας μας.
500 γρ. λευκά μανιτάρια, καλά σκουπισμένα με νοτισμένη πετσέτα και κομμένα σε λεπτές φέτες, 2 κουτ. σούπας κουκουνάρια (καβουρδισμένα σε αντικολλητικό τηγάνι για 2 λεπτά, χωρίς λιπαρή ουσία), 80 γρ. καρυδόψιχα, θρυμματισμένη στον πολυκόφτη, 1 κουτ. σούπας μουστάρδα, 2 κουτ. σούπας χυμός λεμονιού, 70 ml ελαιόλαδο, 1 κουτ. γλυκού μέλι θυμαρίσιο, 1 κουτ. γλυκού ρίγανη ξερή, τριμμένη, αλάτι, φρεσκοτριμμένο πιπέρι
Για να φτιάξουμε την μανιταροσαλάτα με ωμά λευκά μανιτάρια και λαδολέμονο μουστάρδας, χτυπάμε στον πολυκόφτη όλα τα υλικά για τη μαρινάδα μέχρι να ομογενοποιηθούν.Απλώνουμε τα μανιτάρια σε μια πιατέλα και τα τακτοποιούμε ομοιόμορφα.Τα περιχύνουμε με τη μαρινάδα και τα αφήνουμε στην άκρη για περίπου 20 λεπτά, μέχρι να αρωματιστούν.Σκορπίζουμε ομοιόμορφα τα κουκουνάρια και την καρυδόψιχα και σερβίρουμε την μανιταροσαλάτα με ωμά λευκά μανιτάρια και λαδολέμονο μουστάρδας.
Καρύδια,Κουκουνάρι,Μανιτάρια